Bazuar në kërkesën tuaj datë 24.12.2024, me anën e së cilës kërkoni kopje të listës së të gjithë portaleve në Shqipëri të regjistruara në AKEP si media, ju bëjmë me dije sa më poshtë:

Autoriteti i Komunikimeve Elektronike dhe Postare (AKEP) administron vetëm domainin “.al”, bazuar në germën dh), të pikës 1, të nenit 12, të Ligjit nr. 54/2024 “Për komunikimet elektronike në Republikën e Shqipërisë”, i ndryshuar dhe Rregulloren nr. 2 datë 21.02.2008 “Për regjistrimin dhe administrimin e emrave të domaineve nën “.al””, e ndryshuar. Pra, AKEP regjistron vetëm të dhënat e poseduesve të emrave të domaineve me prapashtesën “.al”.

Bazuar në germën c), të pikës 2 të nenit 3, të Ligjit nr. 54/2024, AKEP nuk ka kompetencë ligjore të shqyrtojë përmbajtjen e shërbimeve të ofruara nëpërmjet rrjeteve të komunikimeve elektronike dhe

shërbimet mbështetëse të tyre, pra nuk ka kompetencë të shqyrtojë përmbajtjet e faqeve të internetit, portaleve, etj. Pra, AKEP nuk mund të shqyrtojë as përmbajtjet e faqeve të internetit apo portaleve të ndërtuara me domaine me prapashtesen “.al” dhe as të bëjë klasifikim se cilat prej tyre përdoren për portale.

AKEP nuk rregjistron media, rekomandojme lidhur me kete ceshtje ti drejtoheni AMA-s.